สวัสดีครับ เนื่องจากผมได้ยินเสียงจี๊ดๆ ในหัว เสียงเหมือนน้ำติดขัดอะไรสักอย่างเลยไหลไม่คลองตัว ดังจี๊ดๆ แต่ไม่นานนัก อาการแบบนี้เกิดจากสาเหตุอะไรครับ หรืออาจเกิดจากโรคอะไรรึเปล่าครับ
สวัสดีค่ะ อาการได้ยินเสียงจี๊ดๆในหัว อาจจะเกิดจาก การอยู่ในที่ที่เสียงดังเกินไปติดต่อกันนานๆ หูอื้อหลังการเป็นหวัด มีสิ่งแปลกปลอมในหูเช่นขี้หูหรือน้ำที่ค้างอยู่ มีการติดเชื้อภายในหู ผลข้างเคียงจากยาฆ่าเชื้อบางชนิด เนื้องอกที่ประสาทหู เป็นต้นโดยเบื้องต้นแนะนำสังเกตอาการ ใช้ผ้าสะอาดชุบทำความสะอาดหูบริเวณภายนอกได้ แต่ไม่แคะแกะเกาในหูเอง หลีกเลี่ยงสถานที่เสียงดัง งดการไปว่ายน้ำก่อน ใช้น้ำเปล่าสะอาดล้างภายนอก ไม่ฉีดน้ำเข้าหูหากยังได้ยินเสียงผิดปกติเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน ควรรีบไปพบแพทย์เพื่อตรวจเพิ่มเติม